b'\n_START_ARTICLE_\nMakedonski simboli\n_START_SECTION_\nSonce\n_START_PARAGRAPH_\nSonce je za Makedonce narodni simbol, ki si ga predstavljajo kot simbol svobode in simbol domovine. Legenda pravi, da je v nekem kraljestvu \xc5\xbeivel Perdik, bil je sluga tamkaj\xc5\xa1njem kralju. Kralj mu je zadal nalogo, ki jo je Perdik uspe\xc5\xa1no opravil in ga vpra\xc5\xa1al, kaj si \xc5\xbeeli za nagrado. Perdik je s prstom pokazal na sonce, \xc5\xbeelel si je svobodo. Kralj je njegovo pro\xc5\xa1njo usli\xc5\xa1al. Perdik je nato ustvaril rajski vrt in mu nadel ime Makedonija,(Make-Don-Ija: Mati - Boginja - zemlja, makedonsko: Dom na bo\xc5\xbeicata majka - Dom matere boginje, zaradi dobrot ki jih je prina\xc5\xa1ala zemlja, podobno kot danes mati narava), kateri je kasneje prerasel v kraljestvo Makedon, simbol kraljestva pa je bilo sonce kot simbol svobode. Sonce je bilo simbol makedonskega kraljestva vse do njegovega propada. Simbol je v srednjem veku uporabljal tudi car Samuel, kar so pokazala arheolo\xc5\xa1ka odkritja v njegovi utrdbi v Ohridu.'